31980R1992
L 195/10
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1992/80 НА СЪВЕТА
от 22 юли 1980 година
за изменение на Регламент (ЕИО) № 357/79 относно статистическите изследвания на площите с лозя
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 43 от него,
като взе предвид предложението на Комисията (1),
като взе предвид становището на Асамблеята (2),
като има предвид, че член 1, параграф 1 от Регламент (ЕИО) № 357/79 (3) предвижда съответните държави-членки да провеждат на всеки 10 години основни изследвания на площите с лозя, и ежегодно - междинни изследвания; като има предвид, че в резултат на трудности, които не е могло да бъдат предвидени, няма да е възможно да бъде завършено първото основно изследване на лозовите масиви в Италия в указания срок; като има предвид, че следователно е препоръчително да се позволи на тази държава-членка да отложи с една година датите, до които това изследване трябва да бъде завършено, а резултатите от него - изпратени на Комисията;
като има предвид, че член 5, параграф 2 от Регламент (ЕИО) № 357/79 предвижда, че по време на междинните изследвания на площите с винени сортове лозя от съответните държави-членки се изисква да събират само общи данни за площите, които са били засадени или презасадени; като има предвид, че Съветът е приел впоследствие разпоредби относно правото на презасаждане, което изисква промените да бъдат вписвани отделно като нови насаждения или презасаждане,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 357/79 се изменя както следва:
1.
Към член 1, параграф 1 се добавя следната алинея:
„Въпреки това, първото основно изследване в Италия може да бъде завършено до 31 октомври 1981 година и се отнася до положението след изкореняването и засаждането през 1980-1981 лозарска година. Първото междинно изследване в тази държава-членка се провежда през 1983 г. и се отнася до промените през двете лозарски години - 1981-1982 и 1982-1983.“
2.
Член 1, параграф 2 се заменя със следното:
„2. Лозарската година е тази, определена въз основа на член 5, параграф 4 от Регламент (ЕИО) № 337/79 на Съвета от 5 февруари 1979 г. относно общата организация на пазара на вино (4), последно изменен от Регламент (ЕИО) № 1990/80 (5).
3.
В член 5, параграф 2, второто тире се заменя със следното:
„-
са били презасадени по смисъла на приложение IVa (г) към Регламент (ЕИО) № 337/79 и, отделно, тези, които са били нови насаждения по смисъла на приложение IVa (д) към същия регламент,“.
4.
Към член 5, параграф 4 се добавя следната алинея:
„Въпреки това, Италия може да представи това подробно описание най-късно на 30 юни 1982 година.“
5.
Член 6, параграф 1 се заменя със следното:
„1. Съответните държави-членки съобщават на Комисията за всяка лозарска година, считано от 1979-1980 лозарска година, а в случая на Италия - от 1981-1982 лозарска година, средния добив от хектар от площи, засадени с винени сортове лози, изразен в хектолитри гроздова мъст или вино на хектар или като децитона произведено грозде на хектар, и с разбивка според класовете добиви, посочени в параграф 2.“
6.
Член 6, параграф 5 се заменя със следното:
„5. Съответните държави-членки съобщават на Комисията за всяка лозарска година и с разбивка по географски единици прогнозите за средното естествено алкохолно съдържание спрямо обема, изразено като обемни проценти или в градуси Оксле на прясното грозде, гроздовата мъст или вината, произведени от 1979-1980 лозарска година, а в случая на Италия - от 1981-1982 лозарска година, за площи, засадени с винени сортове лози, предназначени по принцип за производството на:
-
качествени вина, произведени в определен район,
-
други вина:
-
включително вина, задължително предназначени за производството на някои спиртни напитки, с регистрирано наименование за произход.“
7.
Член 6, параграф 6 се заменя със следното:
„6. Годишната информация, посочена в параграфи 1 и 5, се съобщава преди 1 април след всяка лозарска година. Информацията за класовете добиви, посочени в параграф 2, се подава в рамките на срока, определен в член 4, параграф 1. Прогнозите за тенденциите в средните добиви от хектар, посочени в параграф 3, се подават:
-
за пръв път - преди 1 октомври 1981 г., а за Италия - преди 1 октомври 1983 г.
-
след това на всеки пет години преди 1 април, с изключение на втората прогноза за Италия, която следва да бъде подадена след 3 години.“
8.
Член 7, параграф 3 се заменя със следното:
„3. Комисията публикува резултатите от междинните изследвания и годишната информация, посочена в член 6, като част от годишните доклади, предвидени по член 30в, параграф 2 от Регламент (ЕИО) № 337/79.“
9.
Член 9 се заменя със следното:
„Член 9
Необходимите разходи за провеждане на основното изследване след 1978-1979 лозарска година, а за Италия - след 1980-1981 лозарска година, се покриват до фиксирана сума, която следва да се определи в бюджета на Европейските общности.“
Член 2
Настоящият регламент влиза в сила в деня на публикуването му в Официален вестник на Европейските общности.
Той се прилага от 1 април 1980 г.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 22 юли 1980 година.